Die plek self staan nie op 'n regte plek nie. Te geraas deur die nag met bottelstore wat reg onder venster is. Bed was nie in 'n goeie toestand nie en daar was ook nie 'n stoel voor spieël nie. Die kosse was ook nie van die varsste nie en die bar kan eintlik net rokers geniet.
Daar was niks verkeerd met diens. Baie puik. Plek ook baie mooi. Kort net 'n klein bietjie opknap werk bv. shower.
Waterbesparing nie werklik aangespreek nie. Geyser te ver van kamers geleë en dit neem tyd vir water om warm te word. Eetkamer nie omgewingsvriendelik vir nie-rokers nie. Ruik verskriklik na rook.
Ons het die verblyf baie geniet. Ons kamer het nie 'n venster na buite gehad nie, maar aangesien ons nie te lank gebly het nie, het dit nie te veel gepla nie.
Aanbeveling is dat kamers toegerus word met 'n mikrogolfoond, 'n yskas, 'n strykyster en 'n haardroër. Daar moet ook 'n telefoon in die kamer wees om ten minste ontvangs te kontak.
Ons toer met motorfietse, so ons soek skoon, netjiese en 'n lekker bed om in te slaap. Die swembad op 'n warm Desembermiddag na 'n dag op die motorfiets was 'n welkome addisionele lafenis. Hier het ons 'n baie lekker aandete geniet en daar is ook braaiplek as jy wil selfsorg doen.
Ons het Klawer Hotel baie geniet. Die personeel is baie vriendelik en behulpsaam! Die restaurant bedien die lekkerste kos, regtig waarde vir geld!
Die kamer komplimenteer nie die prys nie. Geen hangplek vir handdoeke nie. Lugversorger het nie knoppe om verstellings te doen nie en ons het nie 'n tang gehad nie. Gordyne ontbreek en hangkas binne kort aandag. Die TV is bo kas en ver weg. 'n Verkyker is nodig om TV te kyk. 'n Gebruikte seep was by handwasbak. Het eie seep gaan koop. Ek dink die man by ontvangs was die bestuurder en was behulpsaam en daar was ook 'n jong meisie wat haar haardroër geleen het, want daar is nie een in die kamer nie. Die kos was elke keer baie lekker. Ons moes die eerste aand 'n uur wag, maar skryf dit toe aan baie gaste wat kom eet het.
Die hotelkamer was die swakste kamer waarin ek al ooit in 'n hotel gebly het. Die foto op die webblad van die rondawels gee heeltemal 'n verkeerde indruk. Die rondawel word verhuur aan semi-permanente mense (kontrakteurs).
Beslis nie waarde vir geld nie. Die eerste kamer se gordyne was geskeur, daar is geen seep in die badkamer nie en die beddens is lamlendig. Ek het gevra vir 'n ander kamer wat darem 'n rapsie beter was.
Het vir 3 volwasse persone bespreek en betaal. Die derde bedjie was baie ongemaklik en 'n tipe stapelbed, beslis nie geskik vir 'n volwassene nie. Die kamer is eintlik net vir 2 persone, daar is ook geen lugversorger om die oop stort se wasem te beheer nie, ook geen uitsuigwaaier om dit te beheer nie.
Jammer om van die ongerief te verneem. Ons het net voor Blommetyd (07/08/2015) die kamers klaar gekry so lugversorgers sal nog in kom asook die utisuigwaaiers. Ek stem saam met die slaapbank is nie voldoende vir 'n volwasse nie. My bestuur is so in gelig, en net kinders onder 10 jaar sal voortaan daarop toegelaat word.
Die kamer wat ons gehad het was klein, baie klein. Die bed se matras was dun en deurgeslaap en die beddegoed was skoon maar het die lewe gesien. Daar kan regtig ook 'n yskassie in die kamer gevoeg word. Die personeel se diens was baie goed en restaurant, alhoewel bietjie duur, se kos is baie goed.
Eerstens het ons laat aangekom en gebel en laat weet dat ons laat gaan kom, en dan ook alreeds 'n hele paar keer die bewys van betaling deurgestuur. Met ons aankoms was ons geneem na 'n kamer wat glad nie eens naastenby lyk soos die op die foto nie. Ek was heelnag deur muskiete gebyt en het glad nie geslaap nie, want toe ons in die kamer kom 02:00 die oggend van die Kaap af, was die venster nog oop. Die volgende oggend het ek gevra vir 'n strykyster want ons was besig om klaar te maak vir 'n begrafnis. Die dame (Me. Auret) was nie behulpsaam nie en onvriendelik. Later die namiddag het ek in die kroeg gaan sit met vriende waar ek 'n drankie wou bestel en die dame agter die toonbank het gesê sy help nie mense in dié opsig nie. Sy was boonop ongeskik ook met my en 'n ander betalende kliënt wat ook daar was. So my hele ondervinding was ongasvry en onprofessioneel behalwe natuurlik vir JP wat sy gemanierde self was.
Ek vind dit onaanvaarbaar dat Klawer Hotel sy kommissie wat tereg aan LekkeSlaap verskuldig is, van ons as gaste verhaal het. Ek het wel groot waardering vir die wyse waarop LekkeSlaap hierdie saak hanteer het.
Dadelik tuis laat voel deur Johan en sy personeel. Sommer lekke gekuier saam met almal om die pool tafel en wat 'n treffer was aandete nie! Na 'n heerlike ontbyt het ons die noordelike blomroetes aangepak. Klawer hotel sien my beslis weer. Vriendelikste personeel en plattelandse atmosfeer gee sommer af aan al die besoekers en kort voor lank is almal vriende. Die aandete was beslis 'n hoogtepunt. Verblyf nie 5-ster nie, maar beslis skoon en netjies.
Goeie ontvangs, die kamers is net bietjie klein! Die kos was heerlik. Soms het die geraas van die plaaslike kroeg bietjie gepla.